เรื่องร้องเรียน: การจุดพลุรบกวนปชช. ทำไมยิ่งแจ้งยิ่งจุดคะ ขอให้เปลี่ยนวิธีการส่งเสริมการค้าของพวกนายทุนแบบไม่รบกวนปชช.ด้วยค่ะ
การดำเนินการของเจ้าหน้าที่: เรียนผู้แจ้ง                 สำนักงานเขตสาทร ได้ตรวจสอบแล้ว ปรากฏมีผู้ยื่นขออนุญาตจุดพลุ ในวันที่ 23 กรกฎาคม 2566 เวลา 20.30 น. บนเรือซึ่งลอยลำอยู่กลางแม่น้ำเจ้าพระยา บริเวณหน้าโรงแรมคาเพลลา เพื่อเป็นการส่งเสริมการท่องเที่ยวของประเทศ เนื่องจากเป็นการจุดพลุประกอบในการจัดงานประชาสัมพันธ์เปิดตัวของบริษัท The Atelier&Co Holdings Pte. Ltd. ซึ่งเป็นบริษัทออร์กาไนเซอร์ที่มีชื่อเสียงจากประเทศสิงคโปร์ มีนักธุรกิจต่างชาติร่วมงานประมาณ 800 คน ประกอบด้วยนักธุรกิจบริษัทออร์กาไนเซอร์จากประเทศในทวีปเอเชีย นักท่องเที่ยว และแขกรับเชิญผู้มีชื่อเสียงในวงการออร์กาไนเซอร์ ส่วนในวันและเวลาอื่น ไม่พบว่ามีผู้มายื่นคำขออนุญาตจุดพลุ  ในพื้นที่เขตสาทรแต่อย่างใด                   ในการนี้ เพื่อป้องกันและแก้ไขปัญหาความเดือนร้อนของประชาชน สำนักงานเขตสาทรได้ออกประกาศเรื่องการกวดขันการจุดพลุ ฯ ในบริเวณแม่น้ำเจ้าพระยา เพื่อห้ามมิให้ผู้ใดจุดพลุโดยไม่ได้รับอนุญาต  และได้กำชับให้โรงแรมริมแม่น้ำเจ้าพระยาแจ้งลูกค้าของโรงแรมให้ทราบ ให้ดำเนินการขออนุญาตจุดพลุให้ถูกต้องและไม่ฝ่าฝืนกฎหมาย ทั้งจะได้ประสานไปสถานีตำรวจนครบาลปากคลองสานเพื่อช่วยสอดส่องดูแลไม่ให้มีการฝ่าฝืนและดำเนินคดีกับผู้ฝ่าผืน
ความเห็นของผู้แจ้ง: ขอบคุณฟองดูว์ ที่ช่วยให้ปชช.เริ่มมีคุณภาพชีวิติที่ดีขึ้น ขอบคุณค่ะ (ขอบคุณ)
พื้นที่: แขวงวัดพระยาไกร เขตบางคอแหลม กรุงเทพมหานคร